stanford-oval/wikipedia huggingface dataset:
Monnikalat
Aiheesta muualla

Order Summary for  Siluriformes (peilipalvelin) FishBase. Froese, R. & Pauly, D. (toim.). (englanniksi)
Tree of Life Web Project
Mike Stone

Mike "Clay" Stone (1951 – toukokuu 2002) oli englantilainen äänittäjä ja tuottaja. Hän tuotti muun muassa American, Asian, Blue Öyster Cultin, George Carlinin, Daniel Amosin, Foreignerin, Journeyin, KISSin, Queenin, REO Speedwagonin, Lou Reedin, Frank Zappan albumeita sekä omalle Clay Records -levymerkilleen muun muassa yhtyeitä Discharge ja GBH. 
Stone aloitti äänittäjänä Abbey Road Studiossa Lontoossa kesällä 1964. Hän avusti äänittäjänä George Martinia ja Norman Smithiä tuotettaessa The Beatles -yhtyettä. Myöhemmin Stone myös palasi studiolle tuottajana.
Mu (manner)

Kartta teoksesta Lost Continent of Mu, 1927. (kirjoittanut James Churchward.)
Mu on kuvitteellinen kadonnut manner, jonka kerrotaan sijainneen Tyynellä valtamerellä. Ajatuksen Mu-mantereesta keksi Augustus Le Plongeon (1825–1908) kääntäessään mayojen kirjoituksia. Hänen mukaansa mayat olivat Mu-mantereen entisiä asukkaita. Myöhemmin saatiin selville, että Plongeonin käännökset olivat enimmäkseen omasta päästä keksittyjä. Mu-mannerta teki myöhemmin tunnetuksi James Churchward (1852–1936) kirjoissaan, kuten Lost Continent of Mu (1931).
Mu on esiintynyt populaarikulttuurissa muun muassa Cthulhu-mytologiassa, Illuminatus!-trilogiassa, KLF-yhtyeen tuotoksissa ja Hugo Prattin sarjakuvassa Corto Maltese. Myös Lee Falk sijoitti 1950-luvun lopussa erään Taika-Jim-seikkailun valtameren pohjassa sijaitsevaan Mun kaupunkiin.
Moon Patrol

| Moon Patrol |
| --- | --- |
 Moon Patrol-peliautomaatti
Kehittäjä:  Irem
Julkaisija:  Irem
Julkaistu:  1982
Lajityyppi:  ajoneuvotaistelupeli (en)
Alusta:  kolikkopeli, Apple II, Commodore 64, TI-99/4A, Commodore VIC-20, Sord M5
Lisää peliartikkeleitaVideopelien teemasivulla
Moon Patrol on Iremin kehittämä ja julkaisema toimintapeli, joka on julkaistu vuonna 1982 kolikkopelinä. Peli on käännetty useille kotikoneille ja pelikonsoleille.
Pelaaminen

Moon Patrolissa pelaaja kuljettaa kuun päällä ajoneuvoa, jolla on esteinään useita ylitettäviä kraattereita. Ajoneuvon pudottua niihin peli loppuu. Taivaalle ilmestyy toisinaan ufoja, jotka voivat osuessaan myös aiheuttaa pelin loppumisen. Pelaajakin voi ampua ufoja, jolloin pistemäärä samalla kasvaa.
Kloonit

Pelistä on tehty lukuisia klooneja eri alustoille.
Aiheesta muualla

Moon Patrol Killer List of Videogamesissä (englanniksi)
Moon Patrol MobyGamesissa (englanniksi)
Moon Patrol Arcade History -sivustolla (englanniksi)
Moon Patrol SpectrumComputing.co.uk -sivustolla (englanniksi)
Moon Patrol Arcadeplay.com-sivustolla
Mu'a

Kuninkaallisia hautoja.
Mu'a on kaupunki Tongatapun saarella, Tongalla. Se oli muinaisen Tu'i Tongan kuningaskunnan pääkaupunki ja lapita-kulttuurin keskus 1200-luvulta 1800-luvulle. Se on osa Unescon maailmanperintökohteeksi ehdotettua kohdetta Tongan muinaiset pääkaupungit.
Mu'an alueella on monia arkeologisia kohteita, kuten 28 kuninkaallista hautaa, jotka koostuvat valtavista kivenjärkäleistä.
Mikko Heiskanen

Mikko Heiskanen -nimisiä henkilöitä ovat:
Mikko Heiskanen (s. 1963), suomalainen kenraalimajuri
Mikko Heiskanen (s. 1985), suomalainen jääkiekkoilija ja valmentaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mikko Heiskanen”, voi hakea sivunnimihaulla, laajalla sivunnimihaulla tai tekstihaulla.
Muhola

Muhola on Keski-Suomessa sijaitseva, Kinnulaan kuuluva kylä. Sen halki kulkee kantatie 58. Muholassa on muun muassa kuutossarjan jalkapalloseura MJK, joka aloitti pelaamisen vuonna 1999. Muholan kylä on perinteinen maalaiskylä, jonka maisema koostuu useista järvistä, kallioista ja peltoaukeista. Kylä on kirkonkylän jälkeen Kinnulan suurin. Kylän aktiviteetteja ovat jalkapallo, jääkiekko, pesäpallo ja yleisurheilu. Muholassa on 1892 valmistunut kansakoulu, joka nyttemmin on Muhola-Seura ry:n omistuksessa. Muholan kylätalo on kulttuurimiljöössä kylän keskellä ja sen pihapiirissä toimii kesäisin Muttiteatteri.
Aiheesta muualla

Muholan kylä Kinnulan kunnan sivustolla (Arkistoitu – Internet Archive)
Muhola-Seura
Muhoksen rauhanyhdistys

| Muhoksen rauhanyhdistys |
| --- | --- |
Sijainti:  Ratapellontie 33 91500 Muhos
Koordinaatit:  64.805659°N, 26.026028°E
Seurakunta:  Muhoksen rauhanyhdistys ry (SRK)
Rakentamisvuosi:  1948 (1964)
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Muhoksen rauhanyhdistys (aik. Muhoskylän rauhanyhdistys) on Muhoksella sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Muhoksen rauhanyhdistyksen keskeistä toimintaa on hartaustilaisuuksien ja seurojen järjestäminen.
Historia

Lestadiolaisuus sai ensimmäiset kannattajansa Muhoksella 1860-luvun lopulla. Monien tietojen mukaan ensimmäiset lestadiolaiset tulivat uskoon vuonna 1869. 1870-luvulla lestadiolainen liike vakiintui Muhoksella ja seuroja pidettiin säännöllisesti. Seuroja pidettiin kodeissa, kouluilla, kirkoissa sekä useissa eri rakennuksissa ennen oman toimitalon valmistumista. Muhoksen rauhanyhdistys järjestäytyi virallisesti rauhanyhdistykseksi 7. maaliskuuta 1948.
Muhoksen rauhanyhdistys osti ensimmäisen toimitalonsa vuonna 1959, mutta joutui myymään rakennuksen jo 1961. Rauhanyhdistys rakensi vuosina 1963–1964 uuden toimitalon, jota laajennettiin vuosina 1980–1981. Kylmälänkylässä toimi oma rauhanyhidstys vuosina 1958–1975, minkä jälkeen sen jäsenet liittyivät Muhoksen rauhanyhdistykseen.
Mikko Heiskanen (jääkiekkoilija)

| Mikko Heiskanen> Henkilötiedot |
| --- | --- |
Syntynyt: 22. heinäkuuta 1985 Joroinen, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  195 cm
Paino:  96 kg
Pelaajaura
Pääsarjaura:  2005–2008
Seurat:  Diskos (Suomi-sarja) Pelicans (SM-liiga) Haukat (Mestis) HeKi (Mestis) TuTo Hockey (Mestis) KooKoo (Mestis) D Team (Mestis) HPK Inkkarit (II-divisioona) KeuPa HT (Suomi-sarja) LeKi (Mestis) Nokian Pyry (Suomi-sarja)
Valmennusura
Vuodet:  2015–
Seurat:   KeuPa HT  KooKoo (apuv.)  JYP (apuv.) 
Mikko Heiskanen (s. 22. heinäkuuta 1985 Joroinen) on suomalainen jääkiekkoilija ja jääkiekkovalmentaja. Hän toimii JYPin SM-liigajoukkueen apuvalmentajana.
Heiskanen oli pelityyliltään peruspuolustamiseen keskittyvä, varmistava puolustaja. Heiskanen pelasi SM-liigaa Pelicansin riveissä kausina 2005–2008. Tämän lisäksi Heiskanen pelasi lainasopimuksella Mestiksessä sekä Haukoissa että HeKissä. Joulukuussa 2007 Heiskanen teki loppukauden 2007–2008 kestäneen sopimuksen TuTon kanssa. Kaudella 2008–2009 Heiskanen pelasi KooKoon joukkueessa.
Lokakuussa 2014 Heiskanen siirtyi pelaaja-valmentajaksi Nokian Pyryyn. Hän pelasi ensimmäisen ottelunsa Pyryssä vasta marraskuussa, jota ennen hän oli toiminut joukkueen apuvalmentajana hetken. Kaudella 2015–2016 Heiskanen toimi Mestiksessä pelanneen KeuPa HT:n apuvalmentajana, kunnes hänestä tuli seuran päävalmentaja vuotta myöhemmin 2016. KeuPa HT voitti Mestiksen mestaruuden kaudella 2017–2018. Vuosina 2018–2022 Heiskanen toimi KooKoon apuvalmentajana ja nousi myös kevääksi 2019 väliaikaisesti päävalmentajaksi. Vuonna 2022 hän siirtyi JYPin apuvalmentajaksi. Keväällä 2024 hän nousi väliaikaisesti päävalmentajaksi.
Merenkulun almanakka

Kaksi sivua vuoden 2002 The Nautical Almanacista
Merenkulun almanakka (engl. Nautical Almanac) on astronomisessa navigoinnissa käytettävä, vuosittain julkaistava luettelo taivaankappaleiden suunnista ja korkeuksista julkaisuvuonna suhteessa Greenwichin meridiaaniin.
Almanakka oli käytössä vielä 1900-luvun puolivälin jälkeenkin merenkulussa kunnes ensin radiosuuntimalaitteet ja myöhemmin elektroniset paikannusjärjestelmät kuten GPS ja TRANSAT syrjäyttivät sen.
Merenkulun almanakka sekä sekstantti vaaditaan edelleenkin aluksissa huolimatta tekniikan kehittymisestä.
Tunnetuin merenkulun almanakka on The Nautical Almanac, joka nykyisin julkaistaan brittiläisen Her Majesty's Nautical Almanac Officen (HMNAO) ja yhdys­valtalaisen US Naval Observatoryn (UNO) yhteistyönä.
Sitä on julkaistu Isossa-Britanniassa vuodesta 1767 lähtien, kun taas Yhdys­valloissa alettiin julkaista vastaavaa almanakkaa vuonna 1852.
 Vuodesta 1958 lähtien USNO ja HMNAO ovat julkaisseet yhteisen meren­kulun almanakan, jota käyttävät myös molempien maiden merivoimat.
Astronomisessa navigoinnissa laivan tai lentokoneen kulloinkin sijainti määritetään mittaamalla sekstantilla jonkin taivaan­kappaleen korkeuskulma
horisontista lukien sekä katsomalla aika kronometrista. Korkeus­kulmaa verrataan siihen, mikä merenkulun almanakassa on ilmoitettu sen olevan kyseisellä hetkellä joltakin tietyltä leveyspiiriltä katsottuna; korkeus­kulmien erotus kulmaminuutteina on sama kuin laivan tai lentokoneen etäisyys kyseiseltä leveys­piiriltä meri­penin­kulmina.
The Nautical Almanac

The Nautical Almanac on yleisesti käytetty nimitys virallisille brittiläisille merenkulun almanakoille, joita on julkaistu eri nimikkeillä siitä saakka, kun The Nautical Almanac and Astronomical Ephemeris ensimmäisen kerran ilmestyi Nevil Maskelynen laatimana vuodeksi 1767. Se oli ensimmäinen koskaan julkaistu almanakka, joka sisälsi kaikki tarpeelliset tiedot pituusasteen määrittämiseksi merellä. Alun perin sitä julkaisi Englannissa Greenwichin kuninkaallinen tähtitorni.  Brittiläinen National Maritime Museum on julkaissut teoksen, jossa kerrotaan tarkoin, miten se alkuvuosina laadittiin. Vuodesta 1958 lähtien, jolloin julkaistiin vuoden 1960 almanakka, se on laadittu Ison-Britannian ja Yhdysvaltojen viranomaisten yhteistyönä.
The Nautical Almanac > Julkaisuhistoria

Seuraavassa vuosi­luvut tarkoittavat sitä vuotta, jolle kulloinenkin meren­kulun almanakka on laadittu ja jolloin taivaan­kappaleet ovat eri päivinä siinä ilmoitetuissa asemissa. Käytännössä almanakka on aina julkaistu ennen kyseistä vuotta, joskus viisikin vuotta aikaisemmin.
Useiden vuosien ajan brittiläisen ja yhdys­valtalaisen almanakan ja tähti­tieteellisten efemeridien historiat liittyvät läheisesti toisiinsa. Vuodesta 1981 lähtien julkaisut kummassakin maassa olleet sekä nimikkeeltään että sisällöltään yhtäläiset.
The Nautical Almanac > Julkaisuhistoria > 1767–1959

Vuosina 1767–1959 julkaisun nimikkeenä oli "The Nautical Almanac and Astronomical Ephemeris", mutta käytännössä se tunnettiin lyhemmällä nimellä The Nautical Almanac. Se sisälsi sekä tähti­tieteelliseen navigointiin tarkoitettua että yleistä tähti­tieteellistä tietoa. Alun perin sen julkaisi Greenwichin kuninkaallinen observatorio, vuodesta 1832 lähtien erityinen virasto, Her Majesty's Nautical Almanac Office.
Ensimmäisen, vuodelle 1767 laaditun almanakan huomattava erityis­piirre oli Kuun etäisyyksien taulukko, jota voitiin käyttää hyväksi pituus­piirin määrittämiseen merellä Kuusta tehtyjen havaintojen avulla. Ajatuksen kuun etäisyyden julkaisemisesta almanakassa oli esittänyt ranskalainen Lacaille vuoden 1761 ranskalaisen almanakan Connaissance des Temps liitteessä. Lacaille oli julkaissut taulukon Kuun ennalta lasketuista etäisyyksistä 14 päivän ajalle heinä­kuussa 1761 neljän tunnin välein ja luvannut niitä lisää, mutta hänen ehdotustaan ei Ranskassa toteutettu. Muissa maissa eräissä almanakoissa alettiin kuitenkin muutamaa vuotta myöhemmin julkaista myös Kuun etäisyydet.
The Nautical Almanacissa Kuun etäisyydet julkaistiin vuoteen 1906 saakka, vaikka sitä ennen niitä oli jo käytännössä lakattu käyttämässä meren­kulussa hyväksi. Vuosien 1907-1919 julkaisuissa kuitenkin vielä selitettiin esi­merkkien avulla, miten ne voitiin laskea.
Vuoteen 1833 saakka efemeridit taulukoitiin Greenwichin todellisen aurinkoajan, vuodesta 1834 lähtien keskiaurinkoajan mukaan.
Vuoteen 1924 saakka aika ilmoitettiin laskettuna Greenwichin keskipäivästä, vuodesta 1925 lähtien keskiyöstä lukien.
Vuodesta 1896 lähtien varsinaisen The Nautical Almanacin ensimmäinen osa, joka sisälsi meren­kulussa tarvittavat tähti­tieteelliset tiedot, julkaistiin myös erillisenä painoksena seuraavilla nimikkeillä:
Vuosina 1896–1913: The Nautical Almanac & Astronomical Ephemeris, Part 1
For 1914–1951 (uudelleen muotoiltuna): The Nautical Almanac Abridged for the Use of Seamen.
For 1952–1959 (jälleen uudelleen muotoiltuna): The Abridged Nautical Almanac.
The Nautical Almanac > Julkaisuhistoria > Yhdysvaltalaiset almanakat ennen vuotta 1960

Yhdysvalloissa julkaistiin vuodesta 1855 erillistä virallista meren­kulun almanakkaa ja efemeridi­taulukkoa nimikkeellä The American Ephemeris and Nautical Almanac. Sitä ennen brittiläistä almanakkaa oli yleisesti käytetty myös yhdys­valtalaisissa laivoissa ja Yhdys­valloissa.
The Nautical Almanac > Julkaisuhistoria > 1960–1980

Vuoden 1960 julkaisusta lähtien brittiläisen ja amerikkalaisen julkaisun tiedot yhtenäistettiin. Se julkaistiin Isossa-Britanniassa nimikkeellä The Astronomical Ephemeris, ja sen ensimmäinen osa myös erillisenä painoksena, jonka nimenä oli nyt lyhyesti The Nautical Almanac. Yhdys­valloissa se julkaistiin edelleen nimikkeellä The American Ephemeris and Nautical Almanac, mutta sisällöltään ja ulko­asultaan se oli 
alku­sivujaan lukuun ottamatta yhtäläinen brittiläisen kanssa.
Vuodesta 1960 lähtien The Astronomical Ephemeris ilmoitti efemeriditaulukoissaan ajat efemeridi­ajan eikä enää keski­aurinko­ajan mukaan. Sitä vastoin meren­kulkijoille tarkoitettu The Nautical Almanac ilmoitti ne edelleen keski­aurinko­ajan mukaan.
The Nautical Almanac > Julkaisuhistoria > Vuodesta 1981 lähtien

Vuodesta 1981 lähtien brittiläiset ja yhdysvaltalaiset julkaisut ovat olleet nimikkeeltäänkin yhtäläiset: laajempi The Astronomical Almanac ja suppeampi The Nautical Almanac.
Muita julkaisuja

Näiden virallisten julkaisujen lisäksi on olemassa myös kaupallisesti julkaistuja merenkulun almanakkoja, joissa usein on muutakin tietoa. Sellainen on esi­merkiksi Brownin vuodesta 1877 lähtien vuosittain julkaisema almanakka, jonka ala­otsikkona 1900-luvun alussa oli "Harbour and Dock Guide and Advertiser and Daily Tide Tables".
Yhdysvaltojen ja Ison-Britannian julkaisena Air Almanac sisältää taulukot tähti­taivaan koordinaateista 10 minuutin välein ja on tarkoitettu lento­suunnistukseen. Sokkia-yhtiön vuotuinen Celestial Observation Handbook and Ephemeris taulukoi Auringon ja yhdeksän tähden päivittäiset tähti­tieteelliset koordinaatit kaari­sekunnin kymmenes­osan tarkkuudella. Se julkaistiin viimeksi vuodelle 2008.
Nykyään merenkulun almanakaa vastaavat tiedot on julkaistu myös Internetissä muun muassa US Naval Observatoryn sivustolla.
Aiheesta muualla

Her Majesty's Nautical Almanac Office (englanniksi)
The History of HM Nautical Almanac Office
Online Nautical Almanac
Navigation Spreadsheets: Almanac data
History of the Nautical Almanac (Arkistoitu – Internet Archive)
HM Nautical Almanac Office: Publications (Arkistoitu – Internet Archive)
Online-luettelo Nautical Almanac'in kopioista, lähteenä saatu Greenwichin kuninkaallisen observatorion arkisto ja Cambridgen yliopiston kirjasto
Nautical Almanac on Internet Archive for 1922, 1861, 1820, 1773 jne.
Sophie Waringin essee The Nautical Almanacista, sisältää myös digitoituja dokumentteja sen laadinnasta (Arkistoitu – Internet Archive)
Mike Smith (yleisurheilija)

| Mitalit | Mitalit | Mitalit |  |
| --- | --- | --- | --- |
|  Mike Smith |  Mike Smith |  Mike Smith |  |
Maa:  Kanada
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Tokio 1991 | kymmenottelu |  |
|  Pronssia | Göteborg 1995 | kymmenottelu |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Toronto 1993 | seitsenottelu |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Auckland 1990 | kymmenottelu |  |
|  Kultaa | Victoria 1994 | kymmenottelu |  |
|  Pronssia | Kuala Lumpur 1998 | kymmenottelu |  |
| Frankofoniset kisat  | Frankofoniset kisat  | Frankofoniset kisat  |  |
|  Kultaa | Casablanca 1989 | kymmenottelu |  |
Michael Cameron ”Mike” Smith (s. 16. syyskuuta 1967 Kenora, Ontario, Kanada) on kanadalainen uransa jo päättänyt kymmenottelija. Hänellä on kaksi MM-mitalia, hopeinen vuoden 1991 MM-kisoista ja pronssinen vuoden 1995 kisoista. Smith oli erityisen vahva heittolajeissa, mistä kertoo se, että hänellä on vieläkin epävirallinen maailmanennätys kymmenottelun heittolajien yhteispisteissä. Smithillä on myös kaksi kultaa ja yksi pronssi Kansainyhteisön kisoista ja yksi sisäratojen MM-pronssi. Hänen ennätyksensä 8626 pistettä säilyi Kanadan ennätyksenä vuoteen 2015, jolloin Damian Warner rikkoi sen. Smith voitti myös kultaa Frankofonisissa kisoissa vuonna 1989.
Henkilökohtaiset ennätykset lajeittain

100 metrin juoksu – 10,81 (1991)
400 metrin juoksu – 47,05 (1992)
1 500 metrin juoksu – 4.24,06 (1990)
110 metrin aitajuoksu – 14,34 (1990)
korkeushyppy – 209 (1991)
seiväshyppy – 510 (1995)
pituushyppy – 776 (1993)
kuulantyöntö – 17,54 (1997)
kiekonheitto – 52,90 (1996)
keihäänheitto – 71,22 (1996)
kymmenottelu – 8626 (1996)
Käännös suomeksi
Minna Martikainen

| Minna Martikainen |
| --- | --- |

Henkilötiedot
Syntynyt: 30. heinäkuuta 1969 (ikä 55) Ylivieska
Kansalaisuus:  Suomi
Ammatti:  yliopiston rehtori
Koulutus ja ura
Tutkinnot:  Vaasan yliopisto (KTM 1994, KTT 1998)
Instituutti:  Vaasan yliopisto
Tutkimusalue:  Rahoitus, laskentatoimi
Minna Martikainen (s. 30. heinäkuuta 1969 Ylivieska) on kauppatieteiden tohtori ja Vaasan yliopiston rehtori. Hän aloitti yliopiston rehtorina vuoden 2023 alussa. Ennen sitä hän työskenteli yli kaksi vuotta Vaasan yliopiston tutkimuksesta vastaavana vararehtorina.
Aiemmin Martikainen on toiminut Hankenin (Svenska Handelshögskolan) vararehtorina sekä laskentatoimen professorina. Lisäksi hän on työskennellyt Aalto-yliopiston laskentatoimen professorina, Lappeenrannan-Lahden teknillisen yliopiston kansainvälisyydestä vastaavana vararehtorina sekä yritysrahoituksen ja laskentatoimen professorina, tutkijana Vaasan yliopistossa sekä vierailevana tutkijana Louisiana State Universityssä Yhdysvalloissa.
Martikainen valmistui Vaasan yliopistosta kauppatieteiden maisteriksi vuonna 1994 ja lisensiaatiksi vuonna 1996. Hän on väitellyt vuonna 1998 Vaasan yliopistosta kauppatieteen tohtoriksi laskentatoimen ja rahoituksen alalta. Martikainen on tutkijanurallaan keskittynyt yritysten kannattavuuteen ja kasvuun erityisesti pienissä ja keskisuurissa yrityksissä. Muita tutkimusteemoja ovat olleet hyvä hallinnointi, omistusrakenteet, sisäpiirikaupat ja yrityksen arvonmääritys.
Martikaisella on myös pitkä kokemus yrityssektorilta hallitusjäsenyyksien ja asiantuntijatehtävien kautta.
Aiheesta muualla

Minna Martikaisen julkaisut ja asiantuntijatehtävät Vaasan yliopiston tutkimustietokannassa (Arkistoitu – Internet Archive)
| --- | --- |
Edeltäjä: Jari Kuusisto: Vaasan yliopiston rehtori 2023–
Mohawkin kieli

| Mohawkin kieli |
| --- | --- |
Oma nimi:  Kanyen'kéha Kanien'kéha
Tiedot
Alue:   Yhdysvallat  Kanada
Sija:  Ei sadan suurimman joukossa
Kirjaimisto:  latinalainen
Kielitieteellinen luokitus
Kielikunta:  irokeesikielet
Kielikoodit
ISO 639-1:  moh
ISO 639-2:  moh
ISO 639-3:  moh
 Ohje 
Mohawkin kieli (mohawkiksi Kanyen'kéha tai Kanien'kéha) on irokeeseihin kuuluvien mohawkien puhuma irokeesikieli. Puhujat asuvat nykyisin Yhdysvalloissa ja Kanadassa. Vuonna 2006 Yhdysvalloissa oli noin 3 100 mohawkin puhujaa ja Kanadassa vuonna 2016 noin 990.
Levinneisyys ja puhujat

Mohawkin kieltä puhuvien mohawkien perinteiset alueet sijaitsivat nykyisessä New Yorkin osavaltiossa Albanyn ja Herkimerin kaupunkien välillä. Siirtomaahistorian aikana kielen puhujia on siirtynyt myös Kanadan Ontarioon ja Quebeciin. Vuonna 2007 Yhdysvalloissa kielellä oli arviolta 3 100 puhujaa ja Kanadassa vuoden 2016 väestönlaskennan mukaan 990.
Piirteet

Mohawkin kieli voidaan jakaa itä- ja länsimurteeseen, minkä lisäksi eri yhteisöjen puhujilla on omia murre-erojaan. Eri murteiden puhujat pystyvät kuitenkin ymmärtämään toisiaan. Kieli on saanut lainasanoja esimerkiksi englannista, ranskasta, huronista, algonkinista, saksasta ja hollannista.
Kielen standardisoidusta kirjoitusjärjestelmästä päätettiin vuonna 1993. Tuolloin päätettiin esimerkiksi aakkostoa koskevista ohjeista, uusien sanojen muodostamisesta ja ortografiasta. Mohawkin kielen kirjoituksessa käytetään latinalaisia aakkosia A, E, H, I, K, N, O, R, S, T, W ja Y. Kirjoituksessa käytetään myös poikkeavaa ääntämystä tai painotusta merkitseviä diakriittimerkkejä (`:), (´:), (´) ja (‘).
Mohawk on polysynteettinen kieli, eli yksi sana voi sisältää useita morfeemeja (merkitystä kantavia yksikköjä). Kielessä on näin myös holofraaseja, eli kokonaisen ajatuksen sisältäviä yksittäisiä sanoja. Objekteja kuvaavat sanat muodostuvat usein käyttötarkoitusta kuvaavista verbeistä ja esimerkiksi mohawkin kynää tarkoittava sana kahyatónkhwa tai kahiatónhkwa merkitsee suomeksi vapaasti käännettynä "kirjoittamiseen käytettävää välinettä".
Käyttö

Mohawkin kieltä pidetään uhanalaisena kielenä ja sen käyttö on vaarassa loppua kokonaan. Kieltä käytetään kuitenkin edelleen symbolisena kielenä esimerkiksi hautajaisten, häiden tai muiden juhlallisuuksien yhteydessä. Jotkin koulut ovat aloittaneet ohjelmia, joilla kieltä opetetaan niin aikuisille kuin lapsillekin. Mohawkiksi tehdään myös joitakin televisio- ja radio-ohjelmia ja sillä on toimintaa sosiaalisessa mediassa.
Uimisen, veneilyn ja kalastuksen kieltävä varoituskyltti mohawkiksi.
Mohanlal

| Mohanlal |
| --- | --- |
 Mohanlal vuonna 2015.
Henkilötiedot
Koko nimi:  Mohanlal Viswanathan
Syntynyt: 21. toukokuuta 1960 (ikä 64) Elanthoor, Kerala, Intia
Ammatti:  näyttelijä, elokuvatuottaja, laulaja
Puoliso:  Suchitra Mohanlal (vih. 1988)
Lapset:  2
Näyttelijä
Taiteilijanimet:  Mohanlal
Aktiivisena:  1978–
Aiheesta muualla
Viralliset kotisivut
IMDb 
AllMovie
Mohanlal Viswanathan (s. 21. toukokuuta 1960 Elanthoor, Kerala, Intia), tunnetaan pelkästään nimellä Mohanlal, on intialainen näyttelijä, elokuvatuottaja ja laulaja. Hänet tunnetaan parhaiten malajalaminkielisestä elokuvateollisuudesta. Yli 40-vuotisen uransa aikana hän on näytellyt sadoissa elokuvissa.
Mohanlal on voittanut viisi National Film Awards -palkintoa. Lisäksi hän on voittanut yhdeksän Kerala State Film Awards -palkintoa ja yhdeksän Filmfare Awards South -palkintoa. Intian valtio myönsi hänelle Padma Shri -palkinnon vuonna 2001 ja Padma Bhushan -palkinnon vuonna 2019.
Yksityiselämä

Mohanlal on ollut naimisissa Suchitra Balajin kanssa vuodesta 1988 ja heillä on kaksi lasta: poika, näyttelijä Pranav Mohanlal ja tytär Vismaya Mohanlal.
Palkinnot

Filmfare Awards South
1986: Paras malajalaminkielinen miespääosa – Sanmanassullavarkku Samadhanam
1988: Paras malajalaminkielinen miespääosa – Padamudra
1993: Paras malajalaminkielinen miespääosa – Devaasuram
1994: Paras malajalaminkielinen miespääosa – Pavithram
1995: Paras malajalaminkielinen miespääosa – Spadikam
1999: Paras malajalaminkielinen miespääosa – Vanaprastham
2005: Paras malajalaminkielinen miespääosa – Thanmathra
2007: Paras malajalaminkielinen miespääosa – Paradesi
2009: Erikoispalkinto – Bhramaram
Kerala State Film Awards
1986: Paras miesnäyttelijä – T. P. Balagopalan M. A.
1988: Erikoispalkinto raadilta – Padamudra, Chithram, Ulsavapittennu, Aryan, Vellanakalude Nadu
1991: Paras miesnäyttelijä – Abhimanyu, Kilukkam, Ulladakkam
1991: Toiseksi paras elokuva (tuottajana) – Bharatham
1995: Paras miesnäyttelijä – Spadikam, Kaalapani
1995: Toiseksi paras elokuva (tuottajana) – Kaalapani
1999: Paras miesnäyttelijä – Vanaprastham
2005: Paras miesnäyttelijä – Thanmathra
2007: Paras miesnäyttelijä – Paradesi
National Film Awards
1989: Erityismaininta – Kireedam
1991: Paras miespääosa – Bharatham
1999: Paras miespääosa – Vanaprastham
1999: Paras elokuva (tuottajana) – Vanaprastham
2016: Erikoispalkinto raadilta – Janatha Garage, Munthirivallikal Thalirkkumbol, Pulimurugan
Muita palkintoja
2001: Padma Shri
2019: Padma Bhushan